Diari Oficial de la Generalitat Valenciana


Sumari del DOGV 4671, del 16-01-2004 (2004/161)

Informació pública de la modificació de l'acord d'aprovació definitiva de l'alternativa tècnica de programa per al desenvolupament de la UE 12.
-----------------------------------------------------------------------------------------------------------------------------------------------

### Dades del document

Número de DOGV
:   4671

Data del DOGV
:   16-01-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/161


Organisme emissor
:   Ajuntament de Benicàssim

Tipus de document
:   Anunci

Informació pública de la modificació de l'acord d'aprovació definitiva de l'alternativa tècnica de programa per al desenvolupament de la UE 12. [2004/X161]
  
La Comissió de Govern, en la sessió extraordinària del dia 29 de desembre de 2003, va adoptar entre altres l'acord de "Sotmetiment a informació pública sobre la modificació de l'acord d'aprovació definitiva de l'Alternativa Tècnica del Programa per al desenvolupament de la Unitat d'Execució número 12 en allò relatiu a pressupost d'execució material i altres de la proposició juridicoeconòmica".
  
L'acord en la seua part dispositiva diu:
  
"Primer. Contestar els escrits presentats sobre la Proposta d'Alcaldia per Iluminado Muñoz Loras i Asunción Torres Rovira d'acord amb allò exposat en les consideracions anteriors.
  
Segon. Exposar al públic la modificació de l'acord d'aprovació definitiva de l'Alternativa Tècnica del Programa per al desenvolupament de la Unitat d'Execució número 12, en allò relatiu al pressupost d'execució material i d'altres de la proposició juridicoeconòmica, per a formulació d'al·legacions, per termini de vint dies des de la publicació al DOGV, com també avís als titulars cadastrals en els següents termes:
  
A) Rectificar el quadre de quantitats recollides en el punt 4.1 "Estimació dels costos d'urbanització" de la Proposició Juridicoeconòmica presentada per la mercantil "Valle del Ebro, Gestión y Promoción Inmobiliaria, SA", conseqüència d'un error en la transcripció de la quantitat considerada com a "Pressupost d'Execució material" recollida en el Projecte d'Urbanització aprovat, i recalcular les partides que prenen com a referència la citada quantitat, amb la inclusió d'una partida relativa a les obres d'urbanització de l'entorn del Col·legi Santa Àgueda, per import de 114.250,41 euros.
  
Per tant, on diu:
  
S'estimen uns costos d'execució material de les obres d'urbanització de tres milions tres-cents setanta-vuit mil cinquanta-quatre euros, amb catorze cèntims, segons el projecte que acompanya l'alternativa tècnica exposada al públic. A aquesta quantitat cal afegir les despeses generals i el benefici industrial (13+6 = 19%) sobre la citada quantitat que ascendeixen a sis-cents quaranta-un mil vuit-cents trenta euros, amb vint-i-nou cèntims, cosa que suposa un pressupost d'execució per contracta de 4.019.884,43 € més l'IVA corresponent que no es troba inclòs en l'anterior quantitat.
  
Hi ha de dir:
  
S'estimen uns costos d'execució material de les obres d'urbanització de dos milions quatre-cents setanta-quatre mil dos-cents seixanta-sis euros, amb vint-i-un cèntims, segons el projecte que acompanya l'alternativa tècnica exposada al públic. A aquesta quantitat cal afegir les despeses generals i el benefici industrial (13+6 = 19%) sobre la citada quantitat que ascendeixen a quatre-cents setanta mil cent deu euros, amb cinquanta-vuit cèntims, cosa que suposa un pressupost d'execució per contracta de 2.944.376,79 € més l'IVA corresponent que no es troba inclòs en l'anterior quantitat.
  
Així mateix, cal tenir en compte les obres d'urbanització de l'entorn del Col·legi Santa Àgueda, per import de 114.250,41 euros, el qual s'ha d'addicionar al total de les càrregues d'urbanització.
  
B) Recalcular la quota d'intercanvi recollida en el punt 4.2 "Establiment de la quota d'intercanvi" de la proposició juridicoeconòmica conseqüència de la minoració de les càrregues d'urbanització, minorant correlativament la citada quota.
  
Per tant on diu:
  
4.2 Establiment de la quota d'intercanvi
  
D'acord amb les previsions contingudes en la LRAU, la mercantil "Valle del Ebro Gestión y promoción Inmobiliaria, SA" opta per instrumentar la retribució de l'Urbanitzador en solars edificables resultants de l'actuació, com a fórmula assenyalada en l'esmentada Llei, establint un coeficient d'intercanvi del 43% per als propietaris (el 57% per a l'urbanitzador), sense perjudici dels ajustaments establerts legalment.
  
En cas que els propietaris de terrenys optaren per abonar directament les càrregues d'urbanització a l'Urbanitzador renunciant a la seua retribució amb terrenys edificables, cal atendre's al que s'estableix en la present proposició juridicoeconòmica.
  
Encara que la retribució es faça d'acord amb la quota d'intercanvi assenyalada en la proposta de conveni (57% de sòl per a l'urbanitzador), els propietaris poden sol·licitar en document públic el pagament en metàl·lic (article 71 LRAU).
  
Hi ha de dir:
  
4.2 Establiment de la quota d'intercanvi
  
D'acord amb les previsions contingudes en la LRAU, la mercantil "Valle del Ebro Gestión y promoción Inmobiliaria, SA" opta per instrumentar la retribució de l'Urbanitzador en solars edificables resultants de l'actuació, com a fórmula assenyalada en l'esmentada Llei, establint un coeficient d'intercanvi del 49,32% per als propietaris (el 50,68% de sòl per a l'urbanitzador), sense perjudici dels ajustaments establerts legalment.
  
En cas que els propietaris de terrenys optaren per abonar directament les càrregues d'urbanització a l'Urbanitzador renunciant a la seua retribució amb terrenys edificables, cal atendre's al que s'estableix en la present proposició juridicoeconòmica.
  
Encara que la retribució es faça d'acord amb la quota d'intercanvi assenyalada en la proposta de conveni (50,68% de sòl per a l'urbanitzador), els propietaris poden sol·licitar en document públic el pagament en metàl·lic (article 71 LRAU).
  
C) Notificar als propietaris de terrenys inclosos en l'àmbit de la UE núm. 12, als efectes de la suspensió de formalització de la garantia, per a aquells que desitgen retribuir en metàl·lic i no en terrenys, fins a l'aprovació definitiva del Projecte d'Urbanització modificat i consegüent retaxació de les càrregues de la proposició juridicoeconòmica.
  
D) Suprimir la clàusula sisena del Conveni Urbanístic que ha de subscriure la mercantil, la qual contenia el següent tenor:
  
"L'Ajuntament de Benicàssim es troba interessat a impulsar la qualitat urbanística del municipi fins a convertir-lo en una referència turística i d'ordenació en la província. Aquesta inquietud ha estat manifestada en aquest punt sol·licitant que ampliàrem la delimitació de la unitat d'actuació fins incloure l'altre costat del carrer La Comba. En aquell moment no va ser possible recollir aquella petició municipal ja que els treballs de presentació del programa es trobaven molt avançats. No obstant això, Valle del Ebro es compromet en la present proposició economicofinancera a presentar programa d'actuació integrada, en l'àmbit pròxim a la UE 12 i junt al carrer La Comba, prèvia la delimitació que si escau es definisca. La mercantil ha de presentar el citat document si haguera transcorregut un any des de l'adjudicació del present programa, sense que s'haja rebut en les dependències municipals cap notificació per part de tercers del seu interés a urbanitzar l'àmbit assenyalat"
  
E) Mantenir la resta de Conveni, particularment allò que es refereix a la canalització del Barranc de la Sequiota, si bé s'ha de rectificar en el sentit que: "L'Urbanitzador, és a dir, Valle del Ebro, Gestión y Promoción Inmobiliaria SA, es compromet a concórrer a la subhasta de les obres de canalització del Barranc de la Sequiota per si mateix o per mitjà d'empresa amb la classificació corresponent participant en la licitació que convoque l'Ajuntament pel tipus de licitació, duent a terme les obres de conformitat amb el plec de Condicions i el seu projecte, en cas de ser adjudicades les obres a la citada Empresa".
  
F) Autoritzar l'alcalde, Francesc Colomer i Sànchez, o qui legalment el substituïsca o succeïsca, per subscriure el Conveni amb les rectificacions aprovades en aquest acord.
  
Tercer. Publicar, així mateix, aquest acord en un diari d'informació general editat en la Comunitat Valenciana, com també mitjançant edicte en el tauler d'anuncis de l'Ajuntament.
  
Quart. Que transcorregut el citat termini i després d'haver resolt les possibles al·legacions que es formulen, s'ha de sotmetre al Ple per resoldre l'aprovació definitiva (962917Z676)".
  
Cosa que es publica d'acord amb allò establert en l'article 59 de la Llei 6/94, de 15 de novembre, Reguladora de l'Activitat Urbanística per a l'entrada en vigor i executivitat i perquè en prengueu coneixement.